Downloaded from YTS.BZ
Official YIFY movies site: YTS.BZ
Punaista. Nyt nauhoitus on päällä. Hei. -Hei.
Voit kuvata läheltä ja kauempaa. Tästä tarkennetaan.
Laitan aamupalaa. -Karen laittaa aamupalaa.
Ja tässä on pikku Moriah. Moriah on kahdeksan viikon ikäinen.
Moriah syntyi ukkosmyrskyn aikana.
Salamat välähtelivät, ja ukkonen jyrisi. Energia sykki hänen ympärillään.
Hän huusikin ukkosen lailla.
Ehkä hänestä tuli hyvä urheilija, koska hän treenasi keuhkojaan jo vauvana.
Paljon ihania hetkiä muistettavaksi. -Niinpä.
Oli upeaa nähdä hänen syntymänsä ja ensimmäiset hengenvetonsa.
Siinä hän istuu. Ensimmäistä kertaa.
Hän oppii pikkuhiljaa uutta.
Hänen valonsa pilkahteli jo silloin.
Kukkuu, näen sinut. Sillä lailla.
Osaatko ratsastaa?
Hän tuntui tutulta heti ensihetkistä. Kuin olisimme tunteneet aina.
Iloinen kuin mikä. -Hei.
Joitakin päiviä hänen syntymänsä jälkeen -
kuuntelin sohvalla Shawn Colvinin laulua.
Se herätti tunteen, että joskus hän jättäisi minut.
Moriah laskettelee ensimmäistä kertaa.
Kaksi yhtä aikaa.
Siinä ajaa Moriah.
Miten menee? Onko kivaa? -On.
Jälkikäteen tuntuu, että jotenkin hän tiesi kehossaan tai sielussaan,
että hänen aikansa täällä olisi lyhyempi kuin useimpien muiden.
Ehkä siksi jonkinlainen kiireen tuntu -
leimasi kaikkea, mitä hän teki.
Viisi, neljä, kolme, kaksi, yksi!
Hyvä, Mo!
Vauhti ei näytä hidastuvan lainkaan. Moriah Wilson on huimassa iskussa.
Hän on elementissään. Hänen treeninsä ovat pitkiä ja rankkoja,
eikä hän hätkähdä tällaisia olosuhteita.
Moriah Wilson ottaa voiton -
vuoden 2022 Life Time Grand Prix -kisan ensimmäisellä kierroksella.
Anna mennä, Mo!
Hän oli hiomaton timantti.
Sellaisia urheilijoita ei ole samassa sukupolvessa montaa.
Hän tiesi olevansa matkalla huipulle,
ja hänen mielensä kihisi mahdollisuuksista.
Austinin hätäkeskus.
Ystäväni asuu luonani. Tulin äsken kotiin.
Hän makaa kylpyhuoneen lattialla, ja verta on joka puolella.
Sitä on raskasta muistella.
MORIAHIN YSTÄVÄ
Mikä nimesi on? -Olen Caitlin.
Oletko ystäväsi kanssa? -Olen.
Onko hän tajuissaan? -Ei ole.
Kasvoilla ja pään takaosassa on verta.
Hengittääkö hän? -Hän… Ei.
Lähetän paikalle apua ja ohjeistan sitten sinua.
Selvä.
Aseta hänet selinmakuulle.
Aseta kätesi hänen rintakehälleen ja toinen käsi sitten päälle.
Okei.
Painele lujasti ja nopeasti, ainakin kahdesti sekunnissa.
Laske ääneen, niin lasken mukana.
Yksi, kaksi, kolme, neljä, viisi, kuusi… -Hyvä.
Jatka vain. Apua on tulossa.
…kolmetoista, neljätoista, viisitoista…
Jatka vielä. Poliisi saattaa kohta tulla sisään.
Pysy kuitenkin paikallasi ja jatka.
…kaksi, kolme. Kuulen heidät. -Hyvä. Pysy siellä, he tulevat luoksesi.
Heidän pitää tulla taakse kujaa pitkin.
…26, 27, 28, 29.
Jatka vain, Caitlin. Pärjäät hienosti.
Lopetanko nyt? En tiedä, mitä tapahtui.
Ovatko poliisit siellä kanssasi? -Ovat.
Hän ei asu täällä. Hän oli ystävämme Colinin kanssa.
Mikä Colinin sukunimi on? -Colin Strickland.
En käsittänyt,
miksei häntä tuotu alakertaan ja viety sairaalaan.
Mikä ystäväsi nimi on? -Moriah.
Moriah on toinen nimi. Etunimi on Anna.
Lopulta kysyin minua puhuttavalta poliisilta:
"Miksi häntä ei ole jo laitettu ambulanssiin? Hän tarvitsee apua."
Poliisi vastasi suunnilleen näin:
"Ystäväsi ei selviytynyt."
MORIAH WILSONIN TRAAGINEN TAPAUS
Tasan kaksi vuotta sitten eli toukokuun 12. päivänä -
vuonna 2022…
MORIAHIN ÄITI
…olin täällä laittamassa maahan pahvilevyjä tukahduttamaan ruohoa.
Halusin laajentaa puutarhaamme,
sillä Moriah oli muuttamassa takaisin kotiin.
Sitten katsahdin pihatielle ja näin osavaltion poliisin.
Poliisi kysyi minulta,
tunsinko Anna Wilsonia.
Sanoin, että hän on tyttäreni ja kysyin, onko hän kunnossa.
Poliisi kertoi, että hän on poissa.
ANNA MORIAH WILSONIN MUISTOLLE
En ymmärtänyt asiaa lainkaan. -Ei sitä voi ymmärtää vieläkään.
Ei niin. -Ei sitä ymmärrä.
Joitakin asioita -
ei voi ymmärtää. Järkeenkäypää selitystä ei vain ole.
Olin kotona, kun sain puhelun päivystävältä poliisilta.
Hän kertoi tuoreesta henkirikoksesta.
Yksi henkilö oli ammuttu, eikä epäiltyä ollut.
Istu tähän valkoiseen tuoliin. Rikostutkija tulee pian jututtamaan sinua.
Johdin henkirikostutkintaa ensimmäistä kertaa.
Hermoilin hieman, sillä en tiennyt, mitä oli odotettavissa.
Mainitsiko hän jutelleensa kenenkään kanssa -
tai kertoiko hän sopineensa jostain jonkun muun kanssa?
Vain Colinin. Ei hän tunne täältä muita.
Selvä. -Hän oli Austinissa vasta toista kertaa.
Kollegani oli kertonut minulle rikospaikasta.
Hän sanoi, ettei asunnossa ei ollut murtojälkiä.
Mitään ei ollut rikottu tai pengottu. Sellainen ei viitannut tunkeilijaan.
Kätesi tutkitaan mahdollisten ruutijäämien varalta.
Tajusin, että poliisit pitivät minua mahdollisena epäiltynä.
Suustasi otetaan näyte DNA-analyysia varten.
Posken sisäpuolelta.
Minusta otettiin DNA-näyte. Käteni tutkittiin, ja minut kuvattiin.
Sitten sain vihdoin pestä käteni.
Kun pesin poliisiaseman WC:ssä käsiäni,
näin, miten Moriahin -
veri valui viemäriin.
Muistan hyvin selkeästi,
että en olisi halunnut sen huuhtoutuvan pois.
Vietiinkö hänet pois kotoani?
Rikospaikan tutkinta on yhä meneillään. Kaikki täytyy huomioida.
Makaako hän yhä siellä? -Toistaiseksi kyllä.
Haluamme varmistaa, että tutkinta hoidetaan kunnolla.
Ymmärrän, mutta hän on yksin. -Tiedän.
Okei.
Eihän häntä jätetä? -Ei toki.
Eihän hän jää kokonaan yksin? -Ei jää.
Ennen kuin jatkamme, voisitko kertoa, miten tapasit Wilsonin perheen?
Kenet tapasit ensin?
Tutustuit kai muihin ennen Moriahia. -Kyllä.
Minä olin…
Otan uudestaan. Mietin ensin hieman.
Okei.
Heti pandemian jälkeen lähdin kesäksi Vermontiin.
Olin osaomistajana pienessä majoitusliikkeessä East Burkessa.
En tuntenut Vermontista ketään, joten ilmoittauduin -
naisten gravel- ja maastopyöräilykursseille.
Löysin upean pyöräily-yhteisön,
joka sitten pyysi minua hoitamaan Rooted Vermont -ajotapahtuman somea.
Rooted-kisa oli ainoa kerta, kun näimme Moriahin kisaavan.
Olimme tien varressa kannustamassa, kun tapasimme nuoren naisen.
Kysyin, ketä he kannustivat.
He mainitsivat tyttärensä Moriahin, enkä ollut uskoa korviani.
Kerroin, että hän oli suosikkini,
vaikka minun kuuluisikin olla täysin puolueeton.
Nyt maaliin saapuu Moriah Wilson, joka ottaa kolmannen sijan.
3. SIJA 4 H 21 MIN – 132 KM
Cash kertoi omistavansa majatalon täällä East Burkessa.
Se kaikki tuntui kohtalon johdatukselta.
Minut oli johdatettu Vermontiin sen perheen luokse ja siihen tilanteeseen.
Me muut kerroimme Moriahille Cashista, ja myöhemmin syksyllä he tapasivat.
Moriah osallistui Big Sugar -kisaan.
Hän ajoi 180 kilometrin reitin, ja minä ajoin 80 kilometrin reitin.
Sain oman kisani päätökseen, ja ehkä 10 minuuttia myöhemmin -
Moriah kuulutettiin voittajaksi.
Hän ajoi samassa ajassa tuplamatkan minuun verrattuna.
1. SIJA 5 H 30 MIN – 167 KM
Heistä tuli saman tien kuin siskoksia.
He löysivät heti yhteisen sävelen ja ystävystyivät.
Oli upeaa löytää uudesta asuinpaikasta sellainen ystävä.
Mo Wilson hiihtää kierroksia ympärilläni. Hän palaa 14. kierrokseltaan.
Oli innostavaa nähdä hänen edistyvän.
Hän oli taitava, urheilullinen ja kunnianhimoinen.
Moriah oli jo lapsena luonnostaan urheilullinen.
Hän oli hyvin päämäärätietoinen.
Häviäminen harmitti häntä ja sai hänet treenaamaan kovemmin.
Kävimme usein laskettelemassa.
Miten menee, kulta? -Hyvin.
Ensimmäisessä laskettelukisassaan -
hän tutkaili kärkikolmikkoa silmä kovana.
Hänestä näki, että hänkin hinkui palkintokorokkeelle.
Hän kirjoitti siitä paljon päiväkirjaansa.
"Inspiroiduin olympialaisista. Haluan kipeästi olympiaurheilijaksi.
Jonain päivänä vielä olenkin."
Vapaalaskija Moriah.
Tunnen itseni vahvaksi.
Olen tänä syksynä akatemian vahvin ja ahkerin tyttö.
Olen siitä aika varma.
Burke Mountain Academy perustettiin vuonna 1970.
Siellä oli USA:n ensimmäinen -
alppihiihdon ja opiskelun yhdistävä koulutusohjelma.
Yksi perusvaatimuksista on se,
että opiskelija tavoittelee urheilussa olympiatasoa.
Moriah oli aina haaveillut siitä, pitkälti isämme takia,
joka oli matkalla olympialaisiin, mutta jäi niukasti joukkueesta.
Moriahin ensimmäinen lasku.
Aion tehdä kaikkeni ollakseni paras laskija.
Nousen huipulle uurastamalla enemmän kuin kukaan muu.
Voi ei.
Moriahin alppihiihtoura tyssäsi vammojen takia.
Polven eturistiside repesi lukioiässä ja myöhemmin vielä uudestaan.
Hän rakasti laskettelua, ja haaveesta oli vaikea päästää irti.
Hän kuitenkin tiesi alppiuran olevan ohi.
Olin aina pyöräillyt paljon perheeni kanssa.
Kun sitten kuulin gravel-pyöräilystä,
päätin hankkia gravel-pyörän.
Moriah halusi ammattipyöräilijäksi, ja kannustin häntä siihen.
Hyvä, Mo! Anna mennä, pärjäät kyllä!
Pyöräilykisassa on vain yksi voittaja.
Jos kisaan osallistuu 3 000 pyöräilijää,
voittomahdollisuus on yksi 3 000:sta.
Voiton todennäköisyys on siis hyvin pieni,
mutta Mo oli aina palkintokorokkeella.
Se oli uskomatonta.
Naisten kisan voittaa Moriah Wilson! Onnea, Mo!
Eräs ystäväni kysyi, olinko kuullut Moriah Wilsonista.
Hän ennakoi Wilsonin dominoivan gravel-kisoja pitkälle tulevaisuuteen.
Hän voitti kahden vuoden aikana kuusi tai seitsemän kisaa.
Erot muihin olivat jopa tunteja.
Ja aplodit mestarille. Hän on Moriah Wilson!
Kukaan ei voi Wilsonille mitään. -Todella vaikuttava suoritus.
Alkuvuonna 2022 hän kertoi tulevansa Austiniin.
Kysyin, milloin. Hän sanoi tulevansa kahden päivän päästä.
Hän asui luonani Austinissa parin viikon ajan.
Teimme töitä rinta rinnan ja söimme kaikki ateriamme yhdessä.
Ystävyytemme kasvoi ja kukoisti ihanalla tavalla.
12. TOUKOKUUTA 2022 PÄIVÄ MURHAN JÄLKEEN
Aluksi tiesin tapauksesta vain, että henkirikoksen uhri oli nuori nainen,
jolla oli jonkinlainen asema pyöräily-yhteisössä.
En silloin tiennyt Moriahista mitään.
Guillermo paneutuu asioihin täysillä.
Tällaisissa henkirikostapauksissa syyttäjänvirastolla on kovat paineet,
jos on taipuvainen kasaamaan itselleen paineita. Guillermo on.
Oletko sinä? -En.
Tapauksen parissa ahkeroitiin kuumeisesti.
Tapaus järkytti, sillä murhalle ei näyttänyt olevan mitään syytä.
Näkyykö missään pyörää?
Hän jätti sen yleensä oven viereen. Ei löydy.
Asuntomurto ja varkaus vaikuttivat mahdollisilta,
mutta tutkinnan edetessä -
kävi yhä selvemmäksi, että kyse oli jostain muusta.
Tietoa piti saada lisää. Aloin heti koota listaa asioista, jotka piti selvittää.
Monissa taloissa on valvontakamerat, ja kaikilla on puhelimet.
Digitodistusaineistoa piti koota valtava määrä.
Hän tuntee täältä vain Colin Stricklandin.
Heidän piti tavata tänään.
Asuuko Colin Austinissa? -Asuu.
Colin Strickland oli viimeinen, joka näki Moriahin elossa.
Halusin jututtaa Colinia ja selvittää, mitä oli tapahtunut.
Menin kollegan kanssa hänen talolleen.
Päivää. Etsin herra Stricklandia. -Se olen minä.
Hei. Onko etunimesi Colin? -On.
Tunnetko ketään Anna-nimistä?
Tai Mo? -Siis Anna Mo?
Kutsumanimi on Mo. -En.
Monique… Monic… Sukunimi on Wilson.
Hän on gravel-ajaja. -Kyllä vain.
Tunnen kyllä. -Selvä.
Tätä ei ole helppo kertoa. Hän menehtyi eilen.
Miten se tapahtui?
Tutkinta on vielä kesken,
mutta kuolemaa tutkitaan henkirikoksena.
Oho. Okei.
Onko kaikki hyvin? -On.
Ensimmäinen ajatukseni oli,
että tyyppi oli edellisenä iltana ollut Moriahin kanssa treffeillä,
joten hänen täytyi olla tappaja.
Tapasin Moriahin vuonna 2017.
Olin Burkessa maastopyöräilemässä hyvän ystäväni kanssa.
George sanoi, että Mo tulisi mukaan. Kysyin, pysyisikö hän vauhdissamme,
George totesi, ettei se olisi ongelma.
On harvinaista kohdata uusi tuttavuus, joka pysyy vauhdissa mukana.
Pidin Moriahin urheilullisuudesta ja vahvuudesta.
Hän ei silti leuhkinut kyvyillään, vaan oli vain aidosti oma itsensä -
ja antoi vahvuutensa näkyä.
Olin hänen ensimmäinen poikaystävänsä.
Hän oli aika hiljainen ja varautunut. Pidin siitä, sillä itse olen toisenlainen.
Hän oli luonteeltaan introvertti.
Hänellä oli paljon asioita mielessään, mutta hän ei aina sanonut niitä ääneen.
Olimme samalta seudulta ja kävimme samaa yliopistoa. Moni asia yhdisti meitä.
Moriah alkoi seurustella Gunnarin kanssa toisena opiskeluvuonna.
Gunnar oli jo valmistunut.
Olin valmistunut pari vuotta aiemmin ja hain vielä suuntaa.
Hain töitä Kaliforniasta.
Se tarkoittaisi liki kahden vuoden etäsuhdetta,
mutta olin hyvin varma tunteistani.
Lokakuussa 2020 -
muutimme Mill Valleyyn San Franciscon lähelle.
Olimme todella innoissamme siitä,
että asuisimme vihdoin samassa kaupungissa.
Tuntui oikealta kulkea elämässä yhdessä eteenpäin.
Moriah keskitti kaiken huomionsa pyöräilyyn -
ja vauhtinsa ja kuntonsa kehittämiseen.
Parisuhteemme jäi sivurooliin ja lopulta sen hehku alkoi hiipua.
Se oli raskasta meille molemmille.
Hän sanoi rakastavansa pyöräilyä yli kaiken -
ja saavansa pyöräilystä kaikki elämykset, tunnekokemukset -
ja kaiken mielihyvän, jota tarvitsee.
Minun ei tarvinnut kuulla enempää.
Tapasin Moriahin Dartmouthin yliopistossa. Olimme läheisiä koko opiskeluajan.
Muutin San Franciscoon erottuani poikaystävästäni.
Etsin elämälleni uutta suuntaa.
Kippis! Hyvää ystävänpäivää.
Meistä tuli kämppiksiä tammikuussa 2022.
Olimme samankaltaisissa elämänvaiheissa, joten ymmärsimme hyvin toisiamme.
Meidän piti opetella itsenäistä elämää ja selvittää, mitä oikeastaan halusimme.
Moriah halusi tapailla miehiä. Hän ei ollut aiemmin juuri deittaillut.
Hän tunsi vetoa menestyjiin ja halusi oppia heiltä.
Ole hyvä ja istu alas.
Kerro eilisestä päivästä. Kerro, mitä teit eilen.
Mo kertoi, että Cashilla olisi illalla menoa ystävien kanssa.
Ehdotin, että menisimme uimaan, sillä hän on täällä käymässä -
eikä hänellä ole täällä ystäviä.
Aivan.
Halusin tehdä jotain kivaa yhdessä. -Selvä.
Tunsin Colinin Austinin pyöräilypiireistä.
Olen toimittaja. Teen juttuja urheilusta, ulkoilma-aktiviteeteista sun muusta.
Olen tehnyt juttuja Colinista.
Olen nyt Austinissa gravel-pyöräilymestari Colin Stricklandin autotallin edessä.
Hei, Colin. Miten menee? -Terve, Ian. Tervetuloa autotalliini.
Onpa tämä… Täällä on paljon tavaraa. -Niin tosiaan on.
Mistä aloitetaan?
Colin Strickland omistautui täysin -
gravel-pyöräilylle ja halusi lajissa maailman huipulle.
Hän oli edelläkävijä, sillä hän osasi hankkia sponsoreita -
ja tienata rakentamalla omaa brändiään esimerkiksi somen kautta.
Voisin kertoa tästä ABLE-pyörästä. Tämä on viimeisin luomukseni.
Vaihteiden vaihto.
Kerran Moriah kertoi käyneensä treeniajelulla Colin Stricklandin kanssa.
Hän oletti, että Colinin nimen pitäisi merkitä minulle jotain.
Olet Texasin osavaltion mestari. -Kyllä. Niin olen.
Tiesin Colinin tavasta manipuloida naisia parisuhteissaan.
Olin tietoinen menneistä asioista.
Olin tavannut Moriahin gravel-kisoissa Idahossa.
Moriah otti murskavoiton, ja juttelimme kisoissa pikaisesti.
Kisojen jälkeen pyysin hänet oluelle.
Seurustelin toisen kanssa, emmekä puhuneet suhdejutuista.
Puhuimme hänen urastaan.
Sanoin, että hän tulisi voittamaan monia kisoja.
Tunsin vetoa Moriahiin, mutta lähinnä halusin auttaa.
Treffailu ei silloin tullut kysymykseen.
Ei Colin käyttäytynyt kisoissa varatun miehen tavoin.
Hän ei ikinä puhunut tyttöystävästään eikä näyttäytynyt tämän kanssa.
Asiasta tavallaan vitsailtiin. "Kuka on Kaitlin?"
"Nainen, joka seisoi Colinin vieressä mutta jota Colin ei esitellyt."
Idahon kisojen jälkeen Moriah kertoi tavanneensa Colinin -
ja sanoi, että Colin auttaisi häntä hankkimaan sponsoreita.
Pyöräilymaailmassa miehet saavat usein helpommin huomiota ja sponsoreita,
joten autamme mielellämme naispyöräilijöitä.
Mo halusi osallistua gravel-kisoihin Texasissa vuoden 2021 lopulla.
Olin myös ilmoittautunut, mutta kisa peruttiin. Mo kysyi, lähtisinkö silti.
En halunnut.
Moriah odotti innolla tapaavansa Colinin Texasissa.
Hän koki heidän välillään olevan muutakin kuin ystävyyttä.
Siinä vaiheessa minulla ja Moriahilla ei ollut mitään romanttista.
Pitkä kotimatka tyttöystäväni Kaitlinin kanssa oli oikeastaan eroamismatka.
Kerroin, etten halunnut jatkaa yhdessä. Emme varsinaisesti riidelleet.
Meillä oli yhteinen elämä ja paljon yhteisiä projekteja.
Pian Moriah laittoi viestiä ja kertoi viettävänsä viikon Austinissa etätöissä.
Kaitlin muutti toiseen huoneeseen.
Eromme oli selvä tosiasia. Emme olleet enää yhdessä.
Koin, että minun piti saada erolle sinetti,
josta ei enää olisi paluuta. Siksi päätin suututtaa Kaitlinin.
Tapailin Moriahia sen viikon ajan, jonka hän vietti Austinissa.
Colin oli "eronnut" Kaitlinista,
vaikka tämä asui samassa talossa mutta eri huoneessa.
Moriah ja Colin hengailivat yhdessä,
ja heidän välilleen kehittyi sinä aikana intiimi suhde.
Varoitin Moriahia kyllä Colinista,
mutta ei mielessäni käynyt, että hän voisi satuttaa Moriahia.
Tiedätkö, oliko Moriahilla tai Cashilla tuliaseita?
En usko. -Okei.
Omistatko itse aseita?
Minulla on… Ostin pistoolin viime syksynä.
En ole ikinä ampunut sillä. -Millainen ase se on?
9-millimetrinen pistooli.
Colin kertoi omistavansa 9-millimetrisen aseen.
Rikospaikalta löydetyt hylsyt olivat 9-millimetrisiä.
Ase on säilytyskotelossa, enkä ole ikinä ampunut sillä.
Hän lähetti kuvan itsestään pyöräilemässä.
Onko tuossa Mo? -On.
Tässä ovat viestimme. Hän on yhteystiedoissani eri nimellä.
Miksi tallensit numeron eri nimellä?
Kaitlin on aiemmin tutkinut puhelintani, enkä halunnut…
En halunnut, että paljastuisi…
Asiasta voisi syntyä riita. -Aivan.
Kaitlin tiesi kaikki salasanani ja hoiti raha-asioitani.
Hän tutki puhelimeni läpikotaisin -
ja oli estänyt useita yhteystietojani.
Tiesin, että hän löytäisi tietoa, jos haluaisi.
OLI MAHTAVAA KIERRELLÄ KANSSASI TEXASIA. OLET HARVINAINEN LAHJAKKUUS -
JA LISÄKSI ÄLYKÄS, HAUSKA JA UPEA IHMINEN.
Huomaan, että viehätyn kovasti Colinin lempeistä sanoista.
Niistä tulee turvallinen olo. Tuntuu, että joku välittää ja arvostaa.
Pidän hänestä enemmän kuin olen halunnut myöntää.
Pelottaa, ettei hän tunne samoin.
Moriah ei oikein tiennyt, mikä hänen asemansa Colinin kanssa oli.
Colin oli ottanut etäisyyttä sekä ystävänä että parisuhdemielessä -
eikä juurikaan kommunikoinut.
Haluan nähdä hänen korttinsa ennen kuin paljastan omani.
On todella vaikea tulkita, mitä hänen mielessään liikkuu.
Pelkään ilmaista tunteitani, sillä saatan tulla torjutuksi.
Emme voineet soitella toisillemme kovin usein,
joten jos Moriah kaipasi johonkin asiaan mielipidettäni,
pyysin häntä jättämään minulle ääniviestin.
Hei. Tulin eilen Arkansas'han.
Olen ollut aika lailla itsekseni.
Colinista ei ole kuulunut mitään. Totaalinen radiohiljaisuus.
Oletko nähnyt häntä Austinissa?
Emme ole pitäneet mitään yhteyttä.
Tänään laitoin hänelle viestiä, mutta viesti ei mennyt perille.
Ehkä hän ajattelee, etten ole kiinnostunut. En tiedä.
No niin. Eilen menin Meteoriin happy hourin aikaan,
ja kenet näinkään? Colinin, Kaitlinin ja pari muuta tyyppiä.
Lopulta Colin tuli juttusille. Halasimme toisiamme.
Juttelu oli tosi pintapuolista kuulumisten vaihtoa.
Tilanne oli todella omituinen.
Sen jälkeen en ole kuullut hänestä.
Haluaisin tähän jonkinlaisen selvyyden, mutta en tiedä, miten.
Näen hänet varmaan illalla bileissä,
mutta jos Kaitlin on siellä, Colin tuskin puhuu minulle.
Tosi ahdistavaa.
PÄÄPOLIISIASEMA
Mo viedään oikeuslääkärin tiloihin.
Hänelle tehdään ruumiinavaus ja perusteellinen tutkinta.
Haluan vielä varmistaa, oliko välillänne missään vaiheessa -
seksiä?
Ei ollut mitään fyysistä kanssakäymistä.
Selvä. -Emme edes suudelleet.
Kysyin kaiken varalta, sillä ruumiinavauksessa sekin tutkitaan.
Aivan. Ymmärrän sen.
Mitään ei ollut. -Selvä.
Colin ei ollut varma, halusiko hän pysyvää parisuhdetta.
Hän kuitenkin arvosti Kaitlinin lempeää ja välittävää luonnetta -
ja etenkin sitä, miten paljon Kaitlin auttoi häntä.
Colin halusi kehittää yritystään, joka kunnosti vanhoja asuntovaunuja.
Kaitlin tiesi paljon talousasioista ja hallitsi rahapuolen hyvin.
Hän hoiti yrityksen hallintoa,
joten Colin pystyi keskittymään pyöräilyuraansa ja muihin asioihin.
Minun nähdäkseni suhteeni Moriahin kanssa oli muuttunut.
Itse olin urani loppupäässä ja jokseenkin uupunut,
kun taas Moriah oli intoa täynnä, mikä on tietysti hieno asia.
En vain kokenut meidän sopivan yhteen.
Hän oli matkalla maan pyöräilyhuipulle, ja olisin vain hänen tiellään.
Kaitlin ei halunnut erota. Hän halusi olla osa elämääni.
Parissa viikossa on tapahtunut paljon.
Viime viikolla Colinin juttu ahdisti minua kamalasti.
Perjantaina sitten juttelimme, ja taakka putosi harteiltani.
Kävi selväksi, etteivät toiveemme kohtaa. Ja se on ihan okei.
Keskustelu puhdisti ilmaa ja auttoi ymmärtämään.
Nyt olen miettinyt muiden tapailua, ja alan olla ajatuksesta innoissani.
Sieltä hän tulee! -Hyvä, Mo!
Mo Wilson!
Naisten sarjan mestari ei jätä epäilyksille sijaa.
Mo Wilson ottaa murskavoiton Belgian Waffle Ridessa.
Dominoit jälleen kisaa. Missä aiot voittaa seuraavaksi?
Seuraava gravel-kisani on Gravel Locos.
Moriah aikoi osallistua Austinissa järjestettävään Gravel Locos -kisaan.
11. TOUKOKUUTA 2022 MURHAPÄIVÄN AAMU
Mo tuli Austiniin pari päivää ennen kisaa.
Oli mukavaa saada hänet vieraakseni.
Keitin meille aamukahvit, ja vietimme rennosti aikaa yhdessä.
Kuvasin videopätkän ja lähetin Karenille viestin.
Vilkuta kameralle.
Tervetuloa Texasin helteeseen.
Turvallista matkaa. Ja vauhtia. -Kiitti. Nähdään.
Niin, se viesti.
Videolla Moriah oli lähdössä treenaamaan yksin.
Cash lähetti sen minulle ja kirjoitti: "Tyttäresi on turvassa täällä luonani."
Tunnen syyllisyyttä sen viestin lähettämisestä.
Kirjoitin hänen äidilleen hänen olevan turvassa kanssani,
vaikka en oikeasti pystynyt suojelemaan häntä.
Myöhemmin Mo laittoi viestin,
jossa hän kertoi menevänsä uimaan ja illalliselle Colinin kanssa.
Ehdotin Moriahille uimista, ja hän piti ideasta.
Ajoimme Deep Eddyn maauimalaan.
Söimme Pool Burgerissa hampurilaiset ja juttelimme ura-asioista,
kuten ammattipyöräilyn merkityksestä ja kaikesta siihen liittyvästä.
Kaitlin soitti ateriamme aikana, enkä vastannut puheluun.
Vein Moriahin hänen majapaikkaansa -
ja totesin, että näkisimme seuraavana päivänä kisaillallisella.
Silloin näin hänet viimeisen kerran.
Olen pohtinut paljon sitä, kuka olen ja millainen haluan olla.
Haluan olla ihminen, josta muut puhuvat aina hyvää.
Ihminen, joka auttaa muita, kun heillä on vaikeaa.
Joka antaa tukea, kun sitä tarvitaan.
Rohkaisua ja neuvoja.
Haluan olla ihminen, joka saa muut aina hymyilemään.
Ihminen, joka osaa ohjata muiden ajatukset tärkeisiin asioihin.
Karen soitti minulle. Minua pelotti puhua hänen kanssaan.
Karen sanoi: "Cash, rakastan sinua kovasti."
Ne sanat tulivat tarpeeseen,
sillä tunsin valtavaa riittämättömyyttä ja syyllisyyttä.
Mietin jatkuvasti, että olisi pitänyt tulla aiemmin kotiin -
tai jättää iltamenot väliin tai pakottaa Mo lähtemään mukaan.
Vaihtoehtoiset skenaariot -
pyörivät mielessäni loputtomalla luupilla.
Mitä olisin voinut tehdä toisin auttaakseni häntä?
Isältäni oli tullut kaksi vastaamatonta puhelua ja soittopyyntö viestillä.
Karen oli tainnut myös soittaa ennen isäni puheluja.
Aavistin heti, että jotain pahaa oli tapahtunut.
Olin Havaijilla perheeni kanssa.
Sain puhelun Gunnarilta.
En ikinä unohda sitä hetkeä, kun hän sanoi:
"Moriah kuoli tänään."
Mieheni oli ollut nukuttamassa tytärtämme, ja minä romahdin lattialle itkemään.
Itkin hallitsemattomasti, ja mieheni kysyi, olinko kunnossa.
Vastasin, että en todellakaan ollut, sillä Moriah oli ammuttu.
Ja jätetty kuolemaan yksin.
Tuntuu, että hän kuoli juuri kun hän alkoi avautua maailmalle.
Hän oli oivaltamassa, mikä hänelle oli tärkeää,
ja hän alkoi uskaltautua luottamaan ihmisiin.
HENKIRIKOSYKSIKKÖ
Olin työvuorossa tavalliseen tapaan. Kuulin edellisiltaisesta henkirikoksesta.
Henkirikostutkintaan valjastetaan yleensä kaikki.
Rikostutkija Spitler kuulusteli parhaillaan Colin Stricklandia.
Asemalla on kokoushuone, jonka TV-näytöltä -
voi seurata kuulustelua reaaliajassa.
Epäillyn kertomusta voi kuunnella ja tarvittaessa tutkia lisää.
Yksi tutkijoista löysi kuva-aineistoa liiketunnistinkamerasta,
joka kuvaa Cashin asunnon viereistä kujaa.
Videolla näkyy musta katumaasturi, jonka katolla oli kattoteline -
ja jonka vetokoukkuun oli kiinnitetty pyöräteline.
Kello 20.37 auton jarruvalot syttyivät.
Se viittasi siihen, että auto hidasti tai pysähtyi Cashin etuoven kohdalla.
Kollegani huomasi auton näyttävän hyvin samalta kuin auton,
joka oli ollut Colinin talon pihalla, kun häntä oli menty jututtamaan.
Kerroimme havainnosta Spitlerille, joka otti asian esiin kuulustelussa.
Colin kertoi kyydinneensä Moriahia moottoripyörällä,
joka oli talon pihassa.
Kysyin mustasta Jeepistä. Colin kertoi sen kuuluvan Kaitlin Armstrongille.
Kertoiko Kaitlin palattuaan, missä oli ollut tai mitä tehnyt?
En kysynyt. Olin autotallissa laittamassa pyöriä valmiiksi kisaa varten.
Colin Stricklandin taloon tehtiin kotietsintä,
jossa löytyi pari pistoolia.
Onko talossa muita tuliaseita?
Pistooleja on kaksi. -Siis kaksi?
Missä toinen pistooli on?
En osaa sanoa. Se on Kaitlinin pistooli.
Kaitlin siis omistaa pistoolin? -Kyllä. Ostin sen hänelle.
Muistan sanoneeni poliisille:
"Colinin tyttöystävä varmaan teki sen."
Siis mitä?
Sanoin, että ainoa ihminen, joka ei pitänyt Moriahista,
oli Colinin tyttöystävä.
Tutkinnassa on käynyt selväksi,
että Kaitlinin auto oli asunnon luona.
En osaa kommentoida siihen mitään.
KAITLIN ARMSTRONGIN PUHUTTAMINEN
Olen rikostutkija Conner.
Kollegani puhuu juuri nyt Colinin kanssa.
Sinulla voi olla jotain tietoa asiasta, joten halusin jutella kanssasi hetken.
Voitko kertoa, mistä on kyse?
Kuulitko viimeisen vuorokauden tapahtumista?
Colin kertoi jonkun pyöräilijänaisen kuolleen.
Kyllä vain. Nimesi nousi esiin, kun Colinia jututettiin.
Vaikuttaa siltä, että meneillään on ollut kaikenlaista.
Colin on ilmeisesti ollut tekemisissä menehtyneen naisen kanssa -
ja mainitsi myös sinut.
Colin on kertonut asioita, joista tahtoisin kuulla sinun näkemyksesi.
Ehkä minulla pitäisi olla oikeusavustaja. -Saat päättää siitä itse.
Olet vapaa lähtemään milloin vain.
Sinua ei ole pidätetty, vaan tämä on vapaaehtoista.
Kaitlin ja minä olimme ystäviä.
Olin aina pitänyt häntä todella kilttinä ja mukavana.
Hän ei saanut suhteelta sitä, mitä halusi.
Colin ei halunnut tai kyennyt vastaamaan Kaitlinin toiveisiin.
He erosivat ja palasivat yhteen monta kertaa.
Colin ilmeisesti kävi naisen kanssa ulkona.
Colinin puheiden perusteella olit hiukan tolaltasi sen takia.
Haluan kuulla sinun näkemyksesi,
sillä ei ole reilua kuulla vain yhden osapuolen kuvausta asioista.
Minä… Ei pidä paikkaansa.
Juuri siksi halusin jutella kanssasi. Miehet sanovat kaikenlaista.
Haluamme kuulla molempia, jotta asioihin saadaan selvyys.
Mitä teit eilen?
Tahtoisin ehkä lähteä nyt.
Saat toki lähteä, mutta silloin olemme yhden henkilön puheiden varassa.
En edes tiedä, mitä Colin on voinut sanoa,
sillä en tiennyt hänen edes tavanneen sitä naista.
Selvä. Oliko hän kenties jutellut naiselle vaivihkaa?
En osaa sanoa. Haluan nyt lähteä.
Silloin kuulisimme tarinasta vain yhden version.
Autosi nähtiin uhrin majapaikan vieressä,
ja meidän täytyy puhua siitä.
Moriah tuli asunnossamme kerran huoneeseeni ja sanoi:
"Et kyllä usko, mitä tapahtui."
Hänelle oli soitettu tuntemattomasta numerosta.
Numero oli Texasista, ja koska hänellä oli sponsoreita siellä,
hän päätti vastata.
Soittaja tervehti häntä nimellä, ja Mo kysyi, kuka soittaja oli.
Soittaja oli Kaitlin.
Moriahin mukaan Kaitlin oli kertonut hänen ja Colinin olevan yhä yhdessä -
ja kehottanut Moriahia pysymään erossa siitä kuviosta.
Kuulostaa siltä, että sinun ja uhrin välillä oli jonkinlaista kitkaa.
Ehkä voit auttaa meitä ymmärtämään, mitä kaikkea tähän liittyy.
Ehkä satuit vain olemaan lähistöllä. En tiedä, ellet kerro.
Tiedän vain, että autosi oli siellä.
Se ei ole tässä kohtaa mikään hyvä juttu.
Ja toisaalta Colin on puhunut meille mustasukkaisuudesta ynnä muusta,
eikä sekään ole hyvä juttu.
Haluan kuulla sinun puolesi tarinasta, sillä taustallahan voi olla muutakin.
Jos olen vapaa lähtemään, haluan nyt lähteä.
Kaitlinin annettiin lähteä, sillä todisteet eivät riittäneet pidätykseen.
Siinä vaiheessa ei voitu edes todistaa,
ettei Jeepiä ajanut Colin vietyään moottoripyörän parkkiin.
Sisimmässäsi tiedät, mitä tapahtui. -En tiedä.
Kysyttekö minulta, uskonko Kaitlinin olevan teon takana?
Uskotko hänen pystyvän sellaiseen tekoon?
En asuisi sellaisen ihmisen kanssa, jonka uskoisin pystyvän moiseen.
En siis usko niin.
Istuimme kerran kaveriporukalla Meteorin terassilla.
Kysyin Kaitlinilta, mitä hän tekisi, jos näkisi Colinin toisen naisen kanssa.
Kaitlin sanoi kylmän viileästi, että tappaisi naisen.
Luulimme hänen vitsailevan.
Ei, ei…
Poliisi oli penkonut Colinin ja Kaitlinin talon perin pohjin.
Kaitlin pelkäsi poliisin mikittäneen talon ja halusi pois sieltä.
Seuraavana aamuna he menivät kahvilaan juttelemaan.
Colin selitti, että tutkinnan kannalta heidän piti vain kertoa pitävästi -
ja tarkasti, missä he olivat olleet edellisenä päivänä.
Poliisi otti heidän puhelimensa,
ja Kaitlin pohti, mitä he voisivat tehdä asialle.
Matkalla kahvilasta kotiin Colin ehdotti, että Kaitlin ostaisi uuden puhelimen.
Palasin asuinalueelle joitakin päiviä murhan jälkeen.
Etsin naapurustosta valvonta-aineistoa, jolla auto ja kuski ehkä näkyisivät.
Sain yhdeltä naapurilta kaksi tuntia ovikellokameran kuvamateriaalia.
Kyseinen kamera nauhoitti koko ajan, ei vain havaitessaan liikettä.
Se tallensi sekä kuvaa että ääntä.
Laatiessani raportteja tai tehdessäni muita tutkintaan liittyviä töitä -
pidin videon käynnissä taustalla.
Aina auton äänen kuullessani -
nostin katseeni ja tarkistin, näkyikö videolla musta Jeep.
Videon edettyä ajankohtaan 21.15 alkoi yhtäkkiä kuulua naisen huutoa.
Kuului myös kaksi laukausta.
Huuto loppui, ja kuuden sekunnin tauon jälkeen kuului kolmas laukaus.
Tiesin siis murhan tarkan ajankohdan.
Emme yrittäneet heti todistaa Kaitlinin ajaneen Jeepiä,
vaan pyrimme sulkemaan Colinin pois selvittämällä hänen liikkeensä -
ja varmistamalla, ettei hän voinut olla ratin takana.
Colin kyyditsi Moriahin kotiin ja poistui paikalta moottoripyörällä.
Jäljitimme hänen reittinsä kotiin asti.
Hän sai puhelun ollessaan kotonaan.
Colinin puhelin paikantui hänen kotiinsa laukausten kuulumishetkellä.
Alkoi näyttää siltä, että Colin ei voinut olla Jeepin ratissa.
Vaihtoehdoksi jäi siis Kaitlin.
Sain samana päivänä ballistiikan yksiköltä raportin,
jonka mukaan Colinin talosta kotietsinnässä löydetty ase -
oli sama ase, jolla henkirikos tehtiin.
Ammukset olivat samaa tyyppiä kuin asunnosta löydetyt.
Ainoastaan Colin ja Kaitlin olivat voineet päästä käsiksi aseeseen.
Colinin liikkeet olivat tiedossamme, mutta Kaitlinin liikkeet eivät.
Mielestäni meillä oli riittävät perusteet -
epäillä Kaitlinia henkirikoksesta.
Annoin Kaitlinista pidätysmääräyksen 17. toukokuuta.
Ongelmana oli, että hän oli kadonnut.
Poliisi, seriffinvirasto ja FBI jahtaavat 25-vuotiaan pyöräilijän tappajaa.
Viranomaiset pyytävät etsintään yleisön apua.
Armstrong on määrätty oikeuden toimesta pidätettäväksi murhasta.
Seriffinviraston erikoisryhmä johtaa lakia pakoilevan henkilön etsintää.
Menisikö hän ehkä Detroitiin perheensä luokse?
Se on mahdollista.
Viranomaiset etsivät murhasta epäiltyä texasilaisnaista.
34-vuotias nainen katosi poliisin puhutettua häntä.
Joogaopettajana toimineen naisen uskotaan olevan yhä Austinin alueella.
Tärkein johtolanka on naisen auto, joka on musta Jeep Grand Cherokee.
Kävi ilmi, että Kaitlin oli myynyt autonsa CarMaxille.
CarMaxin videolla Kaitlin ottaa käyttöön uutta puhelinta.
Aloimme ottaa selvää lennoista, busseista -
ja muista poistumiskeinoista.
Kaitlin lensi Austinista Houstoniin ja sieltä edelleen New Yorkiin.
Saimme selville, että hän kävi sisarensa luona New Yorkin osavaltiossa.
Pystyimme vahvistamaan, että Kaitlin Armstrong sai kyydin -
Newarkin lentoasemalle New Jerseyyn.
Newyorkilaistutkijat löysivät videon, jossa Kaitlin kävelee lentoasemalla.
Hän oli muuttanut hiustyyliään.
Hän yritti näyttää samalta kuin sisarensa.
Emme ole löytäneet lentoa, jolla olisi Kaitlin Armstrong -niminen henkilö -
ja joka olisi lähtenyt Newarkista.
Kaitlinin passilla ei ollut matkustettu USA:n rajojen ulkopuolelle,
joten pyysin New Yorkin tutkijoita tarkistamaan sisaren passitiedot.
Kaitlinin sisaren passilla oli lennetty New Yorkista Costa Ricaan.
Kaitlin tiesi muistuttavansa siskoaan, joten hän pakeni maasta tämän passilla.
Saimme varmistettua,
että Kaitlin Armstrong oli noussut United Airlinesin lennolle Costa Ricaan.
Hänen pakonsa tuntui meistä…
Emme pystyneet käsittämään, miten hän oli voinut poistua maasta.
Kaitlin Armstrongin jäljityksessä on ilmennyt uusi johtolanka.
Kaitlinia jahdattiin kuumeisesti.
Alkoi huolestuttavasti näyttää siltä, että hän pääsi pakoon.
PYÖRÄILIJÄN MURHASTA EPÄILTYÄ ETSITÄÄN YHÄ
Me syyttäjänvirastossa keskityimme keräämään näyttöä -
ja osoittamaan Kaitlin Armstrongin syyllisyyden vedenpitävästi.
Jo alkuvaiheessa kävi ilmi, että Kaitlin oli -
joko sammuttanut puhelimensa tai laittanut sen lentotilaan.
Puhelintietojen avulla voidaan usein osoittaa epäillyn olleen rikospaikalla,
mutta tässä tapauksessa niistä ei ollut hyötyä.
Yritimme löytää jonkin toisen tavan osoittaa -
hänen olleen paikalla rikoksen tekohetkellä.
Kotietsinnän yhteydessä olimme tutkineet myös Kaitlinin Jeepin.
Olin huomannut, että autossa oli infotainment-järjestelmä.
Kysyin digitutkinnan väeltämme,
millaista tietoa infotainment-järjestelmä tallensi.
Sain kuulla, että järjestelmä tallensi muun muassa auton GPS-tiedot.
Tiesimme, että Jeep oli myyty CarMaxille.
Menin CarMaxiin ja etsin Jeepin.
Opettelin videoiden avulla, miten järjestelmä irrotetaan autosta.
Sitten digiyksikkömme alkoi selvittää, löytyisikö järjestelmästä vielä tietoja.
Kaitlinilla oli ollut varsin lupaava ura.
Colin kuvaili häntä finanssiguruksi,
joka hoiti kaikki heidän yrityksensä talousasiat.
Colin kertoi antaneensa Kaitlinille 40 000 dollaria yrityssijoitusta varten.
Kaitlin oli siis pakosalla varsin mittava rahasumma mukanaan.
Kaitlin on sitä ihmistyyppiä,
joka saatuaan idean toteuttaa sen tavalla tai toisella.
Seriffinvirasto oli jo luovuttamassa, sillä Kaitlinia ei löydetty.
Se pelotti minua.
Kaitlinin joogaharrastuksen takia -
jäljittäjät laittoivat hänen oletetussa olinpaikassaan esille ilmoituksen,
jossa haettiin joogaopettajaa.
Kaikkien hämmästykseksi ilmoitukseen tuli vastaus.
Jäljittäjät menivät kohteeseen ja näkivät Kaitlinin.
Häneltä kysyttiin, oliko hän Kaitlin Armstrong.
Hän vastasi myöntävästi.
Ilmoitan, että Kaitlin Armstrong otettiin kiinni 29. kesäkuuta -
Costa Ricassa paikallisviranomaisten toimesta -
43 päivää kestäneen etsinnän jälkeen.
Kun Kaitlin oli pidätetty,
kävi ilmi, että hän oli käynyt plastiikkakirurgilla -
näyttääkseen enemmän sisareltaan.
Hän kai piti itseään muita fiksumpana ja luuli pääsevänsä pälkähästä.
Kaitlin Armstrong on pidätettynä piirikunnanvankilassa -
3,5 miljoonan dollarin takuusummaa vastaan.
Valitettavasti mediassa on ollut esillä paljon väärää tietoa.
Poliisi luo tapahtumista kuvaa, joka tukee poliisin omia olettamuksia.
Odotamme innolla tilaisuutta päästä käsittelemään asiaa oikeuden edessä.
Vajaa kolme viikkoa ennen oikeudenkäyntiä sain seriffinvirastosta puhelun.
"Tätä et kyllä usko."
Kaitlin Armstrong oli paennut piirikunnanvankilasta.
Kaitlin Armstrong vietiin keskiviikkona lääkäriin kahden saattajan turvin.
Hänellä oli vamma, joka esti jalkarautojen käytön -
ja vaati lääkärikäyntiä.
Hänet vietiin lääkäriin, ja käynnin jälkeen hän otti jalat alleen.
Apulaisseriffi jahtaa vankikarkuria. Useat yksiköt ovat matkalla auttamaan.
Kaitlin oli kuntoillut ahkerasti ennen pakoaan,
joten se oli selvästi harkittu teko.
Kaitlin pakeni juosten, kunnes hänet otettiin kiinni reilun kilometrin päästä.
Pakoyrityskin osoitti osaltaan,
että Kaitlin Armstrong uskoi tosiaan pääsevänsä pälkähästä -
eikä joutuisi vastaamaan teostaan niin kuin kuka tahansa muu joutuisi.
Joskus availen laatikoita Moriahin huoneessa -
ja nuuhkin hänen vaatteitaan.
Toisinaan siitä tulee hyvä olo, toisinaan taas surullinen.
Yritän osata olla kiitollinen siitä,
että Moriah oli luonamme 25 vuoden ajan.
Yritän keskittyä kiitollisuuteen enemmän kuin menetykseen.
Se ei ole helppoa, sillä toivoisin hänen olevan täällä.
Kaipaan häntä.
Moriah. -Okei. Okei, äiti.
Olet rakas. -Rakas.
Tosi kiva kuva.
Hei, kaikki. -Hei!
Suru on kuin iso kuralätäkkö.
Sitä voi yrittää väistellä ja kierrellä lopun ikäänsä.
Tai sitten voi kävellä suoraan sen läpi toiselle puolelle.
Austinissa on alkamassa pitkään odotettu oikeudenkäynti.
Tapaus on herättänyt kansainvälistä mediahuomiota.
Paikalla oli runsaasti toimittajia -
ja uteliaita katsojia, joista osa päivitti oikeudenkäynnin kulkua nettiin.
Ampuiko Kaitlin Armstrong Moriah Wilsonin? Siihen kysymykseen valamiehistö vastaa.
Joskus, jos murhasta ei ole ilmiselvää todistusaineistoa,
valamiehistö voi päätyä vapauttamaan syytetyn syytteistä.
Todisteet tulevat osoittamaan, ettei Kaitlin Armstrong -
ollut lähelläkään rikospaikkaa murhan tapahtuessa.
Miten vastaatte ensimmäiseen syytekohtaan?
Syytön.
Miten vastaatte toiseen syytekohtaan?
Syytön. -Voitte istua.
Aloitan kertomalla teille tapauksen kolmesta päähenkilöstä.
Ensimmäinen heistä on Mo Wilson.
Toinen päähenkilö on Colin Strickland.
Ja kolmas on syytetty, Kaitlin Armstrong,
joka asui Colinin kanssa ajoittain katkolla olleessa parisuhteessa.
Kaitlin Armstrong ei pitänyt siitä, että Colin piti yhteyttä -
Mo Wilsoniin vielä tapailusuhteen päätyttyä.
On helppoa antaa naisesta tietynlainen kuva ja kertoa tarina.
Loukattu nainen.
Kaitlinista piti luoda kuva mustasukkaisena sekopäänä,
jotta teolle olisi motiivi.
Mo oli kovin nuori. Hänellä oli koko elämä edessään.
Päätavoitteeni oli saada Kaitlin Armstrong vastuuseen.
Olin toisena todistusvuorossa.
Yhtäkkiä se hetki vain koitti ja piti kävellä todistajanaitioon.
Ei sellaiseen tilanteeseen voi mitenkään valmistautua etukäteen,
sillä siinä piti todistaa Kaitlin Armstrongin nenän edessä.
Olin todella keskittyneessä tilassa. En ajatellut mitään muuta -
kuin edessäni olevaa elämäni tärkeintä tehtävää.
Halusin oikeuden toteutuvan -
ja halusin tehdä aivan kaikkeni ystäväni puolesta.
Taistelin sinä iltana Mon puolesta kaikkeni antaen.
Aloitin paineluelvytyksen heti kun olin tullut kotiin.
Ne olivat elämäni pisimmät 10 minuuttia.
Poistuessani aitiosta katsoin Kaitlin Armstrongia silmiin.
Katseessa ei näkynyt mitään. Ei yhtään mitään.
Tule tänne.
Täällä saattaa olla joku. Tuo on ehkä se pyörä.
Kaitlin Armstrong oli todistettavasti heittänyt Mon pyörän pusikkoon.
Tuolla.
432, löysin pyörän.
En tiedä, halusiko Kaitlin vain osoittaa halveksuntaansa -
vai yrittikö hän lavastaa ryöstöä.
Yksi vaikeimmista hetkistä oli se, kun Mon pyörä tuotiin saliin.
Pyörän näkeminen aiheutti minussa tunnekuohun.
Muistan sen kyllä.
Pyörä oli pussissa.
Se oli hänen pyöränsä. Silmäterä, joka toi hänelle iloa.
Pyörä oli tutkittu DNA:n ja sormenjälkien varalta.
Pyysin ottamaan näytteitä vielä parista kohdasta varmuuden vuoksi.
Näytteitä verrattiin Kaitlinin DNA:han.
Analyysi osoitti, että pyörässä oli Kaitlinin DNA:ta.
Selkein, loogisin ja järkevin selitys sille,
että pyörässä oli syytetyn DNA:ta,
on se, että syytetty koski siihen lähtiessään. Hän heitti sen ulos.
Jokainen, joka koski tähän pyörään, koski siihen samalla tavalla.
Puolustusasianajaja Coferin tapa käsitellä pyörää suututti minua.
Se ei ollut kovin kunnioittava.
On käsittämätöntä,
että tältä alueelta ei otettu DNA-näytettä.
Mitä jos näytteestä olisi löytynyt tuntemattoman henkilön DNA:ta?
Meille kaikille on raskasta olla salissa Armstrongin kanssa.
Varmasti etenkin… Se on raskasta meille kaikille.
Siellä on jotenkin kolkkoa. -Niin on.
En edes tunne juuri mitään, sillä se paikka ei tunnu -
oikein rohkaisevan tuntemaan mitään.
Armstrong ei osoita minkäänlaisia tunteita.
Hän on täysin kivikasvoinen. Kuin kiveä katsoisi.
Välillä katson häntä ja mietin,
onko hänen sydämessään yhtään pehmeää kohtaa -
vai onko koko sydän pelkkää kiveä.
En tiedä.
Oikeudenkäynnin kolmantena päivänä -
kuullaan Colin Stricklandia, joka seurusteli Armstrongin kanssa.
Oli raskasta katsoa Colinia todistajanaitiossa.
Hän ei enää näyttänyt siltä ihmiseltä, joka hän oli ennen Moriahin kuolemaa.
Oli vaikeaa kohdata Colin kasvotusten.
Etenkin, koska minusta hän oli syyllistynyt -
sekä Moriahin että Kaitlinin manipuloimiseen.
Strickland vastaili asianajajien kysymyksiin ympäripyöreästi -
ja istui aitiossa siten, että välttyi näkemästä Armstrongia.
Colinin kehonkieli kertoi, ettei hän halunnut olla siellä.
Hän katsoi poispäin ja usein alaspäin.
Hän kyyhötti mikrofonin yllä ja piti kättä kasvoillaan.
Hän sulki usein silmänsä -
eikä katsonut kysymysten esittäjää, olipa kysyjä kuka tahansa.
Colinilta kysyttiin ristikuulustelussa, tunsiko hän syytettyä.
Colin vastasi kieltävästi.
Hän kai tarkoitti, ettei tuntenut syytetyn todellista luonnetta.
Colinilla oli tärkeää tietoa,
joka voisi auttaa saamaan Moriahille oikeutta.
Minua harmitti,
että Colin vaikutti hyvin vastahankaiselta.
Teki mieli vähän herätellä häntä -
ja neuvoa häntä hoitamaan homma sujuvammin.
Syyttäjä esitti Stricklandin ja Armstrongin viestinvaihtoa -
ajalta, jolloin Wilson ja Strickland tapasivat Austinissa.
Armstrong oli kirjoittanut Stricklandille:
"Kehtaatkin näyttäytyä Meteorissa sen tytön kanssa."
Stricklandin mukaan "se tyttö" viittaa Wilsoniin.
Oikeudessa nähtiin Stricklandille lähetetty video,
jossa joku ampuu ampumaradalla.
Henkilön kasvoja ei näy,
mutta Stricklandin mukaan kyseessä on Armstrong.
Colin päätyi hyvin ikävän tapahtumasarjan keskelle.
En usko hänen aavistaneen -
tai toivoneen mitään tällaista.
Tapahtumia ei kuitenkaan voi tarkastella -
huomioimatta hänen osallisuuttaan.
On ikävä tosiasia, että Colinin valehtelu sai aikaan olosuhteet,
jotka johtivat Moriahin kuolemaan.
Colin ei kuitenkaan ollut se, joka lopulta tappoi hänet.
Uskoakseni Kaitlin Armstrong ei ollut antanut Colinille aihetta ajatella,
että Armstrong voisi päätyä tappamaan jonkun.
En usko, että Colin aavisti mitään. Silloin hän olisi ehkä toiminut toisin.
Kutsuimme Pam Mazakin todistamaan viimeisenä.
Hän kokosi yhteen kaiken datan -
ja koosti siitä kronologisen aikajanan.
LÄHDIN AIKAISIN LIIKKEELLE EN KUULLUT SINUSTA!
Colin oli tallentanut Moriahin yhteystietoihinsa nimellä Christine Wall.
Kello 16.45 Colin kysyi Moriahilta,
tulisiko hän hakemaan tämän moottoripyörällään.
Kaitlinilla oli pääsy lähes kaikkiin Colinin tietoihin.
Hän luultavasti näki talossa olleelta iPadilta -
Colinin ja Moriahin viestittelyn.
OLEN ILLALLA YKSIN KÄMPILLÄ
Kello 16.49 Moriah lähetti Colinille majapaikkansa osoitteen.
Lähettäjän nimenä oli Christine Wall,
mutta Moriah oli lähettänyt myös kuvan itsestään pyöräilemässä.
Kaitlin siis tiesi tarkkaan, kenen kanssa Colin keskusteli.
Kaitlin poistui kotoaan, uskoaksemme ase mukanaan.
Hän ajoi Lamaria pitkin kohti keskustaa.
Sitten hän kääntyi vasemmalle ja ajoi West 6th Streetiä länteen -
kohti Deep Eddyn aluetta.
Sitten hän kääntyikin takaisin kohti itää.
Pian hän kääntyi taas ja kiersi korttelin ikään kuin pohtien, mitä tekisi.
Hän pysäytti auton parkkipaikalle noin minuutin ajaksi.
Ehkä hän aikoi käräyttää Colinin itse teosta.
Mustasukkainen ihminen saattaisi huutaa tai käydä käsiksi.
Niin ei kuitenkaan käynyt.
Kaitlin istui hetken autossaan ja päätti sitten sammuttaa puhelimensa.
Sitten auto alkoi liikkua itään päin suoraan Cashin asuinalueelle.
Jeepin sijaintitiedot täsmäävät täysin valvonta-aineiston kanssa.
Hän kierteli alueella -
ja odotteli autossaan ainakin kolmessa eri paikassa.
Colin ja Moriah ajoivat takaisin asunnolle.
Kaitlin kierteli korttelia,
kunnes näki heidän tulonsa.
Kaikki kolme olivat saman korttelin kulmilla.
Kaitlin odotti Colinin lähtevän.
Vaikka tiedän lopputuloksen, tapahtumankulkua oli silti raskas seurata.
Oli todella järkyttävää kuulla,
miten kauan Kaitlin oli ajellut Cashin asunnon lähistöllä.
Teko oli hyvin harkittu.
Kaitlin käytännössä vainosi Moriahia.
Oli huikeaa saada koottua kaikki se todistusaineisto.
Digitaalinen näyttö oli lopulta oikeudessa lähes todistajan asemassa.
Kylmää dataa ei voi syyttää valehtelusta.
Colin vei Moriahin asunnolle kello 20.35 ja lähti kotiin.
Kello 20.38 hän pysähtyi myymälässä -
muutaman korttelin päässä Moriahin majapaikasta.
Colin lähetti Kaitlinille viestin ja kertoi saaneensa hommat valmiiksi -
ja ehdotti syömään menoa. Kaitlin ei vastannut.
Colinin lähdettyä Kaitlin kierteli kujan lähistöllä.
Hän pysäköi Jeepin ja jäi joksikin aikaa istumaan autoonsa.
Moriah meni sisään asuntoon.
Moriah lähetti viestin eräälle podcastin tekijälle kello 21.13.
Vain paria minuuttia myöhemmin kuului huutoa ja laukauksia.
Kaksi laukausta.
Yksi osuu otsaan.
Ja toinen ohimoon raapaisten matkalla etusormea.
Muutaman sekunnin hiljaisuuden jälkeen -
Kaitlin Armstrong, joka seisoi Mo Wilsonin vieressä,
ampui tätä kolmannen kerran. Suoraan sydämeen.
Ne nauhalle tallentuneet huudot kaikuvat korvissani yhä.
Yritän unohtaa ne, mutta se ei tahdo onnistua.
16. MARRASKUUTA 2023 TUOMIO JULISTETAAN
Pohdin sitä vaihtoehtoa, ettei Kaitlin joutuisikaan vankilaan.
Mietin, mitä se tarkoittaisi Wilsoneille ja minulle itselleni.
Olin jännittynyt ja hermostunut.
Kaikki riippui 12 ihmisestä.
Lopulta oikeudenkäynnissä on kyse valamiehistöstä.
Jos yksikin heistä jää epäilevälle kannalle,
juttu kaatuu.
PIIRITUOMARI
Syytetty nouskoon ylös.
Asiassa D1DC22301129 -
valamiehistö on todennut syytettynä olleen Kaitlin Armstrongin -
syylliseksi murhaan, josta oikeus määrää 90 vuoden vankeustuomion -
sekä valamiehistön määrittämän 10 000 dollarin sakon.
Voitte istua.
Käyttääkö joku puheoikeuttaan? -Kyllä, tuomari.
Kaitlin Armstrong.
En tiedä, tavoitanko sanoillani sydäntäsi, mutta yritän ainakin.
Vihaan sitä, mitä teit kauniille tyttärelleni.
Väkivaltainen tekosi 11. toukokuuta oli itsekäs ja pelkurimainen.
Pelkurimainen siksi,
ettet uskaltanut kohdata tytärtäni kasvotusten -
ja keskustella asioista.
Hän olisi kuunnellut. Hän oli loistava kuuntelija.
Hän olisi välittänyt tunteistasi.
Hän oli välittävä ja myötätuntoinen.
Jos olisit sallinut itsesi tutustua häneen,
et ikimaailmassa olisi halunnut satuttaa häntä.
Kun ammuit Moriahia sydämeen,
ammuit minua sydämeen.
Ammuit Ericiä ja Mattia sydämeen.
En tiedä, miksi Jumala antoi tämän tapahtua. Niin Hän kuitenkin teki.
Luotamme siihen, että tästä koituu jotain hyvää.
Ehkä tästä on jollekulle joskus vielä apua,
jottei tällainen enää toistu.
Tässä tilanteessa ei ole voittajia.
Nyt ei ole aika juhlia, vaan rukoilla.
Meidän perheemme ja ystäviemme puolesta -
sekä Armstrongin perheen ja ystävien puolesta.
Tämä surullinen tapaus osoittaa suoraselkäisyyden ja rehellisyyden -
tärkeyden ihmissuhteissa.
Epärehellisyyden seuraukset ovat usein tahattomia.
Itsekäs manipulointi, mustasukkaisuus ja viha -
eivät koskaan johda mihinkään hyvään.
Väkivalta ei ratkaise mitään, vaan aiheuttaa vain lisää tuskaa.
Elämämme eivät enää palaa ennalleen.
Nyt tämä koettelemus on kuitenkin ohi,
ja voimme siirtyä eteenpäin toipumisen tiellä.
Teemme niin Moriahin -
vahvaa, päättäväistä, kilttiä ja lempeää olemusta vaalien.
Tiedämme, että niin hän toivoisi.
Monikaan Kaitlinin tuttavista tuskin -
osasi odottaa häneltä tällaista tekoa.
Se herättää pohtimaan, voiko toista ihmistä ikinä todella tuntea.
Pystyisinkö minäkin sellaiseen tekoon? Pystyisikö kuka tahansa?
Koko asia tuntuu yhä aivan käsittämättömältä.
Toisinaan vihani kuohahtaa ja mietin vain:
"Typerä Kaitlin Armstrong. Katso, mitä teit, senkin typerys."
Kaitlin Armstrong vei siskoltani valtavan paljon.
Hän vei siskoni hengen, vapauden -
sekä mahdollisuuden kokea maailmassa asioita ja tuntea iloa.
Ainoa oikeudenmukainen seuraus sellaisesta -
on viedä myös Kaitlinilta mahdollisuus kokea niitä asioita -
hänen loppuiäkseen.
Minä uskon,
että kun teemme valintoja, joiden seuraukset ovat negatiivisia,
emme voi vain kääntää asialle selkäämme.
Kyse on oikeasta ja väärästä.
Ja vastuusta.
Se oli täysin järjetön rikos.
Tällaista elämäni nykyään on. Puuhailen itsekseni pajassa.
Osasyy on asioiden hallitsemattomuus. Kutistin maailmani todella pieneksi -
voidakseni tuntea hallitsevani edes jotain kaiken kaaoksen keskellä.
Kadun ja häpeän kaikkea, mitä olen tehnyt.
Ei olisi pitänyt aloittaa kilpapyöräilyä.
En olisi tavannut Kaitlinia.
Enkä Moriahia.
En olisi koskaan puhunut Moriahin kanssa yksityisesti.
Kadun jokaista tekoani, sillä ne johtivat tähän.
Löysin tämän kirpputorilta, kun pähkäilin,
pystyisinkö palaamaan tähän asuntoon vai en.
Tartuin tähän 300 muun taulun joukosta.
Polkupyörä on poistumassa kuvasta,
ja se kiteytti hyvin kaiken, mitä silloin oli meneillään.
Kuvassa on taimi, joka edustaa toivoa.
Lisäksi on teksti: "Aina kanssasi."
Jouduin tunnekuohun valtaan, kun näin tämän taulun.
Kun palasin tänne, halusin asunnon henkivän iloa ja valoa.
Halusin seinille värejä -
ja halusin jokaisen kotini esineen olevan merkityksellinen ja tuovan iloa.
Kaikki olettivat, etten enää palaisi asumaan tänne.
Vuokraisäntäni oletti niin, ja isäni kyseli,
joko hän tulisi muuttoavuksi.
Suhtauduin ajatukseen vastahakoisesti.
Tunsin jonkinlaista -
vahvaa yhteyttä ja vetoa asuntoa kohtaan.
Moriahin elämän viimeinen päivä oli oikeastaan todella ihana.
Nauroimme paljon. Söimme yhdessä aamiaista.
Hän kävi pyöräilemässä.
Juttelimme elämästä, pojista ja perheasioista.
Se oli ihana viimeinen päivä.
Se tuntuu pyhältä.
Haluan vaalia sen muistoa.
Tunnen asunnossa hänen läsnäolonsa ja ilonsa.
Tunnen saavani niistä voimaa.
Uskon, että Moriah olisi ylpeä siitä, etten luovuttanut.
Kävin Burkea Moriahin kanssa ja nyt valmennan siellä.
Punaiselle viivalle.
Yhteisön nuorten kanssa toimiminen -
on ollut monin tavoin tervehdyttävää.
Millie's, Trillium, sitten Magill, sitten Moose Deuce ja Moriah's Ascent.
Mietin usein, mitä Mo sanoisi.
On löydettävä keinoja päästä ylös syövereistä,
ja Mo kehottaisi minua nousemaan pyörän selkään.
Sitä kautta voi saada itsensä liikkeelle -
ja edetä pikkuhiljaa.
Nousu jyrkkeni, ja oli aika painaa tosissaan.
Yrittää löytää uusi vaihde, joka lymyää meissä kaikissa.
Kytkin mieleni pois päältä ja annoin kehon ottaa vallan.
Kanavoin kaikki energianrippeeni jalkoihini -
ja poljin niin kovaa kuin vain mahdollista.
Jatkoin yhä syvemmälle kohti pimeyttä, täydellistä tyhjyyttä.
Sitä tunnetta jokainen kilpapyöräilijä tavoittelee.
Tyhjyyttä.
On ihanan nurinkurista,
että tyhjyys voi täyttää tarpeet niin täydellisesti.
Se on yksi lempiasioistani kisaamisessa.
Odotan jo innolla lisää näitä hetkiä.
Hyvä, Mo! Anna palaa!
Sillä lailla!
VUONNA 2023 WILSONIN PERHE PERUSTI MUISTOSÄÄTIÖN -
VIEMÄÄN ETEENPÄIN TYÖTÄ, JOTA MORIAH TOIVOI VOIVANSA TEHDÄ.
SÄÄTIÖ EDISTÄÄ YHTEISÖJEN TERVEYTTÄ JA HYVINVOINTIA -
TUKEMALLA LIIKUNTA- JA KOULUTUSHANKKEITA.
PYÖRÄILE MON PUOLESTA
Tekstitys: Heidi Mäki